Poledišano ke sebetša se segolo sengwalweng sa tiragatso. Polelo e swanetše go ba ye kopana, ya go bolela thwii, ntle le go rarela. Bokopana bja mafoko bo dira gore tiragatšo e kitime ka lebelo, ge e kitima e hudua maikutlo a babadi le babogedi gomme ba ikhwetša ba šetše e le bona babapadi. Mo go diregago tša go šiiša ba a tšhoga, mo go segišago ba kgapha megokgo, mo go dirwago tša go selekiša ba befelwa tše nkego ba ka swara motho ka diatla ba mmabišetša mmele. Ge ba tsena ka kantorong, le ge ba ile badumediša modirelaleago yo ba mo hweditšego, yena o ile a se buše madume ao ka ge a be a lemogile gore Moyalepelo o tšwa go bega phapano ya bona go batho ba bangwe. Ge arokolla molomo a re: "Ke le thuša ka eng" Moyalepelo a thoma go hlaloša ditaba tšeo a lekilego go mo hlalošetša mengwageng ye meraro ya go feta. Re rile re sa theeleditše tlhalošo ya Moyalepelo, gwa lla mogala. Modirelalego a o topa. Re ile ra tšidifala ka moo a ilego a fetola mogala woo, O ile a re: "Ke tsebile gore ke wena. Ke kwele le mading ge founu ye ella gore ke wena. Eng! Ke tselengyago tla kgorong yatsheko ya bana. Ntle le go re hlalošetša goba gona go kgopela tshwarelo, modirelaleago o ile a tšwa. Re lekile go mmotšiša gore o ya kae le gore o tla boa neng efela a se re fetole, a sobelela. Morago ga diiri tše tharo o ile a boa. Ga se go re thuše selo ka ge phetolo e bile yona yela Moyalepelo a e tsebago?